
                                                                      REFERAT
privind retragerea dreptului de administrare al Trustului de Constructii Montaj Timis  asupra imobilului situat in Timisoara inscris in CF 438483 cu nr. Top 1723/2/3/1/1 
     

          Se supune spre analiză Comisiilor din cadrul Consiliului Local al Municipiului Timişoara, propunerea Biroului Cladiri Terenuri din cadrul Directiei Cladiri Terenuri si Dotari diverse , de radierea dreptului de administrare al Trustului de Constructii Montaj Timis  asupra imobilului situat in Timisoara inscris in CF 438483 cu nr. Top 1723/2/3/1/1 din urmatoarele motive:
-din extrasul de carte funciară nr. 438483  Timişoara, rezultă că terenul se află în proprietatea municipiului Timişoara-domeniul public şi cu drept de administrare operativă, în favoarea Trustului de Constructii Montaj Timis.
Conform art.868 alin1 din Codul Civil, “dreptul de administrare aparţine regiilor autonome sau, după caz, autorităţilor administraţiei publice centrale sau locale şi altor instituţii publice de interes naţional, judeţean ori local”. La ora actuala , Trustul de Constructii Montaj Timis nu mai exista ca entitate care poate fi catalogata si organizata in sensul prevederilor art 868 din Codul Civil 
   Dreptul de administrare încetează odată cu încetarea dreptului de proprietate publică sau prin actul de revocare emis, în condiţiile legii, dacă interesul public o impune, de organul care l-a constituit.
 	Încetarea dreptului de administrare poate surveni prin următoarele modalităţi:  
-Reorganizarea instituţiei publice (intreprindere indistrială de STAT – la acea vreme) poate conduce la încetarea dreptului de administrare întrucât aceasta se poate reorganiza prin transformarea sa într-o societate comercială care, fiind subiect de drept privat nu poate avea calitatea de titular al dreptului de administrare şi, în consecinţă, în patrimoniul său nu poate fi inclus un astfel de drept.
-Actul prin care se poate dispune revocarea, ca şi actul de dare în administrare, este un act de drept public materializat sub formă de Hotărâre a Guvernului sau a consiliului local în cazul de faţă.
Având în vedere cele de mai sus,  

Propunem:

  	Emiterea unei hotărâri de consiliu local, prin care să se aprobe retragerea dreptului de administrare al Trustului de Constructii Montaj Timis  asupra imobilului situat in Timisoara inscris in CF 438483 cu nr. Top 1723/2/3/1/1 

